Abu Hanifah miwiti jagad pulitik Indonésia sarana mlebu Parté Masyumi, salah siji parté gedhé Indonésia kala iku. Ing Masyumi, dhèwèké tepung Mohammad Natsir, Mohammad Roem, lan Anwar Cokroaminoto. Abu Hanifah uga mlebu Badan Keamanan Rakyat. Ing Dhésèmber 1959, dhèwèké dadi anggota Panitia Persiapan Nasional. Nalika taun 1950, ing Kabinet RIS Abu Hanifah kadhapuk Mantri Pawiyatan, Pamulangan, lan Kabudayan. Abu Hanifah uga tau dadi déwan pamituduh tumrap Muhammad Hatta. Rikala semana, dhèwèké uga dadi wakil lelurah caraka Indonésia ing KMB.